QA procedure GREENES projekta

SKRACENICE

* PI industrijski partneri
* PE partneri iz obrazovanja
* PMP projektne procedure
* QAP plan osiguranja kvaliteta
* WP radni paket
* P1. AATPS
* P2. UNIM
* P3- UKLO
* P4- JugoImpex Nis
* P5- Energetkika maribor
* P6- MZT Bitola

Postupak obezbeđenje kvaliteta GREENES projekta, usmeren je na smanjenje mogućnosti nastajanja grešaka i problema i na stvaranje svih potrebnih uslova u preduzeću da bi se postigao planirani i traženi kvalitet proizvoda ili usluga. Celokupna organizacija GREENES projekta, svi njegovi organizacioni delovi i sve funkcije, svi izvršioci i svi WP lideri, su usmereni na ostvarenje postavljenih ciljeva. Uspešnost funkcionisanja projekata kao sistema zavisi od toga kako se realizuju definisani ciljevi i ostvaruju svrhe u dinamičkom okruženju. Upravljanje kvalitetom na projektu globalno gledano obuhvata dva procesa – obezbeđenje kvaliteta projekta i kontrolu kvaliteta projekta. Obezbeđenje kvaliteta predstavlja u suštini aktivnosti preventivnog karaktera, čiji je smisao da se stvore preduslovi u matičnoj organizaciji i to pre svega kroz postizanje kvaliteta procesa iz kojih ti proizvodi nastaju-

GREENES projekat sa sastoji od četiri radna paketa u okviru kojih se realizuje ukupno

16 aktivnosti.

Funkcionalna oblast upravljanja kvalitetom projekta treba da osigura da projekat ispuni sve zahteve zbog kojih se pristupilo njegovoj realizaciji. Funkcionalna oblast upravljanja kvalitetom se odnosi kako na kvalitet proizvoda projekta, tako i na procese upravljanja projektom. Ovim procesima se meri ukupan učinak projekta, prate njegovi rezultati i upoređuju sa standardima kvaliteta postavljenim u procesu planiranja, u cilju da se obezbedi ispunjavanje postalvjenih cilejva GREENES projekta. Upravljanje kvalitetom projekta obuhvata sledeća tri procesa

1. Planiranje upravljanja kvalitetom - Planiranje

 2. Upravljanje kvalitetom - Realizacija

3. Kontrola kvaliteta - Praćenje i kontrola

U procesu obezbeđenja kvaliteta primeniće se savremene metode u osnovi kojih će biti plan i procena rizika. Procena rizika je proces neprekidnog i sistematskog evidentiranja i procenjivanja svih faktora u procesu realizacije postavljenih ciljeva.

U skladu sa opšte prihvaćenom praksom, sistem procene rizika na GREENE projektu, biće bazirana na sledećim aktivnostima:

* Identifikacija rizika
* Procena
* Akcija
* Kontrola
* Izveštavanje

Slika 1. Tok upravljanja rizikom GREENES projekta

1. Planiranje upravljanja rizikom obuhvata određivanje pristupa koji će se koristiti u procesu upravljanja rizikom.

2. Identifikacija rizika predstavlja određivanje rizičnih događaja koji mogu uticati na uspeh projekta i dokumentovanje njihovih karakteristika.

3. Kvalitativna analiza rizika obuhvata određivanje prioriteta rizičnih događaja na osnovu verovatnoće njihovog dešavanja i mogućih posledica.

4. Kvantitativna analiza rizika obuhvata vrednosnu procenu uticaja koje identifikovani i rangirani rizici mogu imati na projektne ciljeve.

5. Planiranje odgovora na rizik podrazumeva preduzimanje različitih koraka kako bi se iskoristile šanse ili otklonile pretnje po ostvarenje projektnih ciljeva.

6. Implementacija odgovora na rizik - izvršavanja planova odgovora na rizik kako bi se smanjili negativni i povećali pozitivni efekti.

7. Praćenje rizika obuhvata praćenje identifikovanih i preostalih rizika, identifikovanje novih rizika i procenu uspešnosti strategija odgovora na rizik

Rizik koji se vezuje za GRENES projekat, uglavnom se odnosi na projektne ciljeve, jer može da utiče na vreme, troškove, obim, kvalitet ili kombinaciju sva četiri ograničenja. Ulazi koji pomažu u definisanju plana upravljanja rizikom su: faktori okruženja, organizaciona sredstva, izjava o obimu projekta i plan upravljanja projektom. S obzirom da u sebi sadrži detaljno opisane ciljeve

projekta, izjava o obimu projekta predstavlja veoma važan ulaz u ovaj proces. Drugi ključan ulaz je faktor okruženja koji se odnosi na prag tolerancije rizika, viđen od strane organizacije i partnera na GREENES-u. Upravo prag tolerancije predstavlja već pomenutu ravnotežu u kojoj partneri P1-P6 prihvataju rizike kako bi stvorili mogućnost ostvarenja određenih koristi koje u suprotnom ne bi bile ostvarive. Ovo znači da veći prag tolerancije rizika, znači i veću spremnost da se uđe u različnije poduhvate i spremnost da se preuzmu posledice koje oni mogu prouzrokovati.

Kategorizacija rizika predstavlja sistematizovan način identifikovanja rizika koji treba da obezbedi osnovu za njegovo razumevanje. Upotreba kategorija pomaže unapređenju procesa identifikacije, tako što pruža standardizovanu osnovu za opisivanje rizika. Kako bi se omogućilo njihovo

korišćenje, kategorije rizika se moraju identifikovati i dokumentovati u okviru plana za upravljanje rizikom. Sledeća lista obuhvata neke od kategorija rizika koje se mogu identifikovati u GREENES projektu su:

1. Tehnički i rizici učinka

2. Rizici upravljanja projektom - obuhvataju odstupanje u vremenu i resursima, odnosno projekta u celini, kao i upotrebu pogrešnih metoda i tehnika upravljanja projektom.

3. Organizacioni rizici - konflikti između resursa zbog realizacije više projekata u organizaciji; nerealne ciljeve projekta u odnosu na raspoložive resurse i organizacionu strukturu ili nedostatak finansijskih izvora.

4. Eksterni rizici - rizici spoljnjeg okruženja, zakonske regulative, COVID pandemija, Ekonomska kriza.

Kao što GREENES projekat ima sopstveni životni ciklus, tako i rizik ima svoj ciklus upravljanja koji započinje identifikacijom i nastavlja se procesima kojima se odlučuje o daljim aktivnostima. U identifikaciju rizika biće uključeni svi partneri na prjektu u skladu sa svojom oblašću ekpertize. U prvom krugu biće konsultovan samo projektni tim PE (P1-P3), a zatim u drugom krugu biće uvedeni stručnjaci PI (P4-P6), kako bi se dobili detaljniji podaci. Iako većina rizičnih događaja izaziva negativne posledice, mogu se javiti i oni sa pozitivnim. Nezavisno od toga kakve posledice može proizvesti rizičan događaj, svi rizični događaji i njihove posledice moraju biti identifikovani. Predmet rizika u slučaju GREENES projekta biće budžet ili izvori finansiranja, vremenski planovi,

obim i pomene u obimu projekta, projektni plan, procesi upravljanja rizikom, tehnički procesi, ljudski resursi, analitičke, ugovori, pravni okvir, okruženje, itd. Treba imati u vidu da je neizvesnost osnovna karakteristika svakog rizika, a ona postoji u gotovo svakom delu projekta.

Rezultat procesa identifikacije rizika predstavlja registar rizika. Sve što je urađeno u identifikaciji dokumentuje se u registar. Elementi koji će biti uključeni u registar rizika su:

1. Lista identifikovanih rizika – rizici predstavljaju potencijalne događaje i njihove posledice koji su identifikovani od strane projektnog tima. Kreiraće se baza podataka koja će sadržati sve identifikovane rizike i omogućiti njihovo praćenje. Svakom riziku dodeli će se jedinstveni broj, čime će se olakšati njegovo praćenje i omogućiti pravovremeno reagovanje.

2. Lista potencijalnih odgovora – potencijalni odgovori mogu biti definisani pri samoj identifikaciji potencijalnih rizika. Sama identifikacija upućivaće na odgovarajući način rešavanja ili izbegavanja rizika. Odgovori koji se dokumentuju u registru rizika, korističe se kasnije u procesu planiranja odgovora na rizik.

3. Uzroci rizika – u svakom slučaju pri identifikaciji rizika, otiče se korak dalje i ispitaće se uzroci rizičnih događaja, a zatim iće se dokumentovati kao deo registra.

4. Ažurirane kategorije rizika – rezultati procesa identifikacije rizika, mogu da ukažu da određene kategorije rizika zahtevaju određena prilagođavanja ili izmene.

QAP tim biće sastavljen od:

P1. Prof. Boban Cvetanović

P2. -Prof. Niko Samec

P3. -Prof. Mitko Kostov - Predsedavajući

P4. -Ljiljana Kostić Despotović

P5. -Angelina Petrovska

P6. -Ljubo Germič.